লিম্বো নাচের সঙ্গে পরিচিত ব্যক্তিমাত্রেই জানেন, এই নাচের জন্য বিপুল নমনীয়তা প্রয়োজন। শেমিকা সেই কাঙ্ক্ষিত নমনীয়তাকে অর্জন করেছেন বহুদিনই। এখন তার নেশা সেই নমনীয়তাকে অতিক্রম করে যাওয়া। সেই লক্ষ্যে এক অদ্ভুত এবং প্রচণ্ড ঝুঁকিপূর্ণ কাণ্ড ঘটালেন তিনি। একটি টয়োটা ৪X৪ গাড়ির তলায় তরল পদার্থে ভরা পাত্রের দুটি ট্রে দুহাতে নিয়ে শেমিকা ঢুকে গেলেন এবং পাত্র না ভেঙে, পানীয় না ফেলে বেরিয়েও এলেন নাচের ছন্দ অক্ষুণ্ন রেখে। সম্প্রতি সেই ভিডিও তিনি তার সোশাল মিডিয়া অ্যাকাউন্টে শেয়ার করার সঙ্গে সঙ্গেই ভাইরাল হয়ে যায়।